12.6.2009 Jurnalul Oficial al Uniunii Europene L 149/73 DECIZIA COMISIEI din 8 iunie 2009 privind intenția Regatului Unit de acceptare a Regulamentului (CE) nr. 4/2009 al Consiliului privind competența, legea aplicabilă, recunoașterea și executarea hotărârilor și cooperarea în materie de obligații de întreținere [notificată cu numărul C(2009) 4427] (2009/451/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 11a, având în vedere scrisoarea Regatului Unit către Consiliu și Comisie din 15 ianuarie 2009, întrucât: (1) La 18 decembrie 2008, Consiliul a adoptat Regulamentul (CE) nr. 4/2009 privind competența, legea aplicabilă, recunoaşterea şi executarea hotărârilor și cooperarea în materie de obligații de întreținere ()). (2) În temeiul articolului 1 din Protocolul privind poziția Regatului Unit și a Irlandei, anexat la Tratatul privind Uniunea Europeană şi la Tratatul de instituire a Comu- nităţii Europene, Regatul Unit nu a participat la adoptarea Regulamentului (CE) nr. 4/2009. (3)  În conformitate cu articolul 4 din acest protocol, Regatul Unit a notificat Consiliului şi Comisiei, prin scrisoarea din 15 ianuarie 2009, primită de către Comisie la 17 ianuarie 2009, intenția sa de a accepta Regulamentul (CE) nr. 4/2009 şi de a participa la acesta. (4) La data de 21 aprilie 2009, Comisia a emis un aviz favorabil către Consiliu, cu privire la intenția Regatului Unit de acceptare a Regulamentului (CE) nr. 4/2009, () JO L7, 10.1.2009, p. 1. ADOPTĂ PREZENTA DECIZIE: Articolul 1 Regulamentul (CE) nr. 4/2009 se aplică Regatului Unit în conformitate cu articolul 2. Articolul 2 Regulamentul (CE) nr. 4/2009 intră în vigoare pentru Regatul Unit la data de 1 iulie 2009. Articolul 2 alineatul (2), articolul 47 alineatul (3) şi articolele 71, 72 şi 73 din regulament intră în vigoare de la 18 septembrie 2010. Celelalte dispoziții ale regulamentului se aplică de la 18 iunie 2011, cu condiția aplicării în Comunitate, până la această dată, a Protocolului de la Haga din 2007 privind legislația devenită aplicabilă obligațiilor de întreţinere. În caz contrar, regulamentul se aplică începând cu data la care protocolul menționat anterior devine aplicabil în Comunitate. Articolul 3 Prezenta decizie se adresează statelor membre. Adoptată la Bruxelles, 8 iunie 2009. Pentru Comisie Jacques BARROT Vicepreședinte